**Tájékoztató a PTE MIK Műszaki mérnökasszisztens hallgatói számára**

**a képzés befejezésével kapcsolatos tudnivalókról**

1. **Szakmai gyakorlóhely**

A 4. félév képzési helyéül a hallgatónak szakmai gyakorlóhelyet kell választania. A gyakorlati félév megkezdésének feltétele legalább 80 kredit megszerzése a képzésben. A gyakorlóhely választásról egyeztessenek legkésőbb a szakmai gyakorlatot megelőző félév 12. oktatási hetéig a specializációjuk tanszékével, a specializáció-felelőssel (neveket ld. az [[1]](#footnote-1) lábjegyzetben). A szakmai gyakorlóhely és a Pécsi Tudományegyetem között együttműködési megállapodást kell kötni a hatályos blanketta szerződés szerinti tartalommal; jelenleg releváns a 8/2017. számú kancellári utasítás mellékletét képező blanketta: „SZAKMAI GYAKORLAT Együttműködési megállapodás szakmai gyakorlat tárgyában”. A gyakorlati félév előtt egy héttel már rendelkezzenek mindkét fél (Gyakorlóhely és PTE) által aláírt szerződéssel.

A szakmai gyakorlóhelyen elvégzendő feladatok célja:

- az elméleti és gyakorlati ismeretek összekapcsolása,

- a szakma gyakorlásához szükséges munkavállalói kompetenciák munkafolyamatok során történő fejlesztése,

- az anyag-eszköz-technológia ismeretek és gyakorlati jártasságok fejlesztése,

- a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás fejlesztése,

- az innovációs készség fejlesztése.

Az összefüggő szakmai gyakorlat időtartama egy félév, 14 hét / 560 óra.

1. **Szakmai félév teljesítése**

A szakmai gyakorlat féléve almodulokból áll, amelyek konkrét tartalma a gyakorlóhellyel egyeztetve kerül kialakításra. Az egyes almodulok keretében elvégzett feladatokról a hallgatónak munkanaplót kell vezetnie, beszámolót kell készítenie, melyekre az oktatási intézménytől részérdemjegyeket kap. Ezek a beszámolók képezik a záródolgozat alapját, amely záródolgozat beadása és megvédése a képzés befejezéséhez szükséges.

Az általános gépészet, komfortgépészet, elektrotechnika-elektronika, környezetvédelem-vízgazdálkodás, építő specializációk hallgatói számára szakmai gyakorlat féléve során az alábbi almodulok teljesítése szükséges:

* Infrastruktúra és logisztikai folyamatok
* Alkalmazott technológiák és gépek
* Anyagismeret, minőségbiztosítás
* Gyártás, üzemeltetés, szolgáltatás
* Munkaszervezési- és pénzügyi folyamatok és menedzsment.

Az ezeknek az almoduloknak megfelelő nevű tantárgyakat a Neptunban vegyék fel annak a félévnek az elején, amikor teljesítik a féléves szakmai gyakorlatukat.

Az egyes almodulok tantárgyi kódja, időtartama, kreditértéke és az érintett almodulokról készítendő beszámolók feltöltésének határideje:

|  |  |  |  |
| --- | --- | --- | --- |
| **Almodul neve** | **Kredit-értéke** | **Tanóraszáma** | **Beszámoló beadási határideje** |
| Infrastruktúra és logisztikai folyamatok, MSF020MNMF | 2 | 40 óra/félév; 1 hét | a 2. oktatási hét szerdai napja |
| Alkalmazott technológiák és gépek, MSF021MNMF | 4 | 80 óra/félév; 2 hét | a 4. oktatási hét szerdai napja |
| Anyagismeret, minőségbiztosítás, MSF022MNMF | 5 | 80 óra/félév; 2 hét | a 6. oktatási hét szerdai napja |
| Gyártás, üzemeltetés, szolgáltatás, MSF023MNMF       | 14 | 280 óra/félév; 7 hét | a 13. oktatási hét szerdai napja |
| Munkaszervezési- és pénzügyi folyamatok és menedzsment, MSF024MNMF | 5 | 80 óra/félév; 2 hét | a 15. oktatási hét szerdai napja |
| **Az egyes beszámolókat a „MIK műszaki FOKSZ hallgatók” Teams csoport** **megfelelő feladatmappáiba töltsék fel a megadott határidőig!A munkanaplóik elfogadásáról a specializáció felelősükkel egyeztessenek!** |

A heti beosztás egyéb megállapodás hiányában a szorgalmi időszak 1. hetével kezdődik. Nem szerezhető érdemjegy, ha a hallgató a megadott határidőig nem teljesítette az előírt gyakorlati óraszámot. Az érdemjegyet a képző intézmény specializációinál megnevezett gyakorlati képzésért felelős oktatója, a specializációfelelős adja, a gyakorlati helyen kijelölt mentor értékelése, részérdemjegyei alapján. A félévi érdemjegy megállapításának alapja a részérdemjegyek gyakorlati órák számával súlyozott átlaga. A gyakorlati képzésért felelős oktató, specializációfelelős a munkanaplók alapján a hallgatót beszámoltathatja a végzett tevékenységekről, továbbá munkamozzanatok bemutatását is kérheti.

Amennyiben a hallgató igazolt munkatapasztalattal rendelkezik, a munkáltató által kiállított igazolás és munkaköri leírás alapján, az intézményi szabályzat szerint a kari Tanulmányi- és Kreditátviteli Bizottság dönt annak elfogadásáról, beszámításáról, a részbeni vagy esetleg teljes felmentésről. A záróvizsgára benyújtandó záródolgozat elkészítése alól a Bizottság nem mentesítheti a hallgatót.

1. **Záróvizsga**

Az oklevél megszerzéséhez a hallgatónak záróvizsgát kell tennie. A záróvizsgára bocsátás feltételei:

* a végbizonyítvány (abszolutórium) megszerzése
* a záródolgozat megadott határidőre való beadása és bíráló által történő elfogadása.

A végbizonyítvány kiadás feltétele:

* a TVSZ szerinti követelmények, a tantervben előírt tanulmányi és vizsgakövetelmények teljesítése,
* a szakmai gyakorlat teljesítése a záródolgozat elkészítésének kivételével,
* a képzési és kimeneti követelményekben előírt kreditpontok megszerzése.

A záróvizsgára elkészítendő záródolgozat formai és tartalmi előírásai a honlapon az Oktatás könyvtárban a Záróvizsga tárgynál olvashatók, a záróvizsga tárgyak tételeivel együtt. **Záróvizsgázásra minden tavaszi félév végén van lehetőség a képzésben.**

A záróvizsga részei

A záróvizsga a szakmai gyakorlaton elvégzett munkáról szóló záródolgozat védéséből (D) és két záróvizsga tárgyból tett szóbeli vizsgából áll. A két záróvizsga tárgy:

* Szakképzési modul komplex tárgy (A1)
* Specializáció komplex tárgy (A2)

A záróvizsga tárgyakra történő felkészülést kiadott témakörök segítik. A záróvizsgán a felkészülési idő tételenként legalább 30 perc, a vizsgát a hallgatók egy napon, folyamatosan teszik le.

A záróvizsga eredményének (ZV) kiszámítása:

**

ahol: TA: súlyozott tanulmányi átlag záródolgozat nélkül

D: a bíráló bizottság által, a záródolgozat védését követően megállapított jegy, figyelembe véve a bírálók javaslatát

 A1, A2: a tételes vizsgákra kapott érdemjegy

Az oklevél minősítése:

|  |  |
| --- | --- |
| **Átlag**  | **Minősítés** |
| 5,00 | kitűnő |
| 4,51 - 4,99 | jeles |
| 3,51 - 4,50 | jó |
| 2,51 - 3,50 | közepes |
| 2,50 - 2,00 | elégséges |

Sok sikert kívánok a tanulmányaik befejezéséhez!

 oktatóik, ügyintézőik nevében is

 Eördöghné Dr. Miklós Mária PhD habiltált egyetemi docens, szakfelelős

1. Specializáció felelősök:

Gépészet specializáció 1. - általános gépészet – Dr. Cs. Nagy Géza

Gépészet specializáció 2. - komfortgépészet – Eördöghné Dr. Miklós Mária

Elektrotechnika-elektronika specializáció – Dr. Kvasznicza Zoltán

Környezetvédelem-vízgazdálkodás specializáció – Dolgosné Dr. Kovács Anita

Építő specializáció – Dr. Pál-Schreiner Judit

Könnyűipar specializáció - ortopédiai műszerész specializáció – Dr. Varjú Cecília [↑](#footnote-ref-1)